smcproject/ml-wiki-sentences huggingface dataset:
Principles of Judo Choking Techniques Examples of Judo Chokes Strangulation: photograph Strangling and Erotic Art
കഴുവേറ്റൽ ഈ ലേഖനം ഒരു അനാഥലേഖനമാണ് .
കേരളത്തിലെ പഴയ നാട്ടുരാജ്യങ്ങളിൽ നിലവിലുണ്ടായിരുന്ന അതിക്രൂരമായ വധശിക്ഷാ സമ്പ്രദായമാണ് കഴുവേറ്റൽ.
തൂക്കിക്കൊലയിൽ നിന്ന് വ്യത്യസ്തമായ വധശിക്ഷാരീതിയാണിത്.
കൂർത്ത മുനയുള്ള ഒരു ഇരിമ്പുശാഖ കുറ്റവാളിയുടെ പുറത്തു പൃഷ്ഠത്തിന് അൽപ്പം മേലെയായി തൊലിയുടെ ഉള്ളിൽക്കൂടി ഞരമ്പുനാഡികളൊന്നും കേടുവരാതെ മുകളിലേയ്ക്കു കയറ്റി തോളോളം കൊണ്ടുവന്ന് കഴുത്തിന്റെ പിന്നിൽക്കൂടി പുറത്തേക്കാക്കും.
പിന്നീട് ഈ ശഖയുടെ താഴത്തെ അറ്റം, നിലത്തു കുത്തനെ നിറുത്തിയിട്ടുള്ള ഒരു മരത്തൂണിന്മേൽ ചേർത്ത് ഉറപ്പിക്കും.
തറയിൽനിന്നു പത്തിഞ്ചുപൊക്കത്തിൽ ഒരു പീഠം വച്ചിട്ടു കുറ്റവാളിയെ അതിന്മേൽ നിർത്തും.
അപ്പോൾ അയാളുടെ നിലയ്ക്ക് ഈ പീഠവും തൂണോടു കൂട്ടി ഉറപ്പിച്ചിരിക്കുന്ന ഇരിമ്പുശ്ലാഖയും മാത്രമേ ആശ്രയമായുണ്ടാകുകയുള്ളൂ.
ഈ നിലയിൽ കാറ്റ് , മഴ , വെയില് , മഞ്ഞ് എന്നിവ തടവുകൂടാതെ നിർത്തും.
വെള്ളം കിട്ടാതെ സഹിക്കവയ്യാത്ത ദാഹം കൊണ്ടു വരണ്ടും തണലില്ലാത്ത ദുസ്സഹമായ വെയിലിന്റെ ചൂടുകൊണ്ട് തളർന്നും ആട്ടിക്കളയുവാൻ നിവൃത്തിയില്ലാതെ പ്രാണികൾ അരിച്ചുകയറി ദേഹം ആസകലം നക്കിയും കരണ്ടും അരിഷ്ടിച്ച് ഒടുവിൽ അവന്റെ ജീവൻ നശിക്കുന്നു.
ചിലപ്പോൾ മൂന്നു ദിവസം കൊണ്ടേ മരണം സിദ്ധിക്കുകയുള്ളൂ.
മേൽപ്പറഞ്ഞ വധശിക്ഷാരീതിയിൽ ഉപയോഗിക്കുന്ന മരത്തൂണാണ് കഴുമരം .
കഴുതപ്പുലി ഇംഗ്ലീഷ് വിലാസം https://ml.wikipedia.org/wiki/Hyena
ഹയാനിഡേ എന്ന ജന്തുകുടുംബത്തിൽ ഉൾപ്പെടുന്ന ജീവികളുടെ സാമാന്യനാമമാണ് കഴുതപ്പുലി (ഹയിന).
മുഖ്യമായും ആഫ്രിക്കയിലേയും ഏഷ്യയിലേയും പരിസ്ഥിതിവ്യൂഹങ്ങളിലും ഭക്ഷ്യശൃംഖലകളിലും അനുപമവും അതിപ്രാധാന്യവുമുള്ള ഒരു പങ്കു വഹിക്കുന്ന ജന്തുസമൂഹമാണ് കഴുതപ്പുലികളുടേത്.
കാർണിവോറ എന്ന നിരയിലെ നാലാമത്തെ ചെറിയ കുടുംബം ആണ് ഇവയുടെത്.
വംശീയമായി മാർജ്ജാരന്മാരോടും വെരുകുകളോടും അടുത്തുനിൽക്കുന്നുവെങ്കിലും ഇര തേടുന്ന വിധം, സാമൂഹ്യക്രമം തുടങ്ങിയ കാര്യങ്ങളിൽ നായവർഗ്ഗത്തോടാണ് ഇവയ്ക്കു സാമീപ്യം.
ഇരകളെ ആക്രമിക്കാൻ നഖങ്ങൾക്കു പകരം പല്ല് ഉപയോഗിക്കുക, പതുങ്ങിനിന്ന് കുതിച്ചുചാടി ആക്രമിക്കുന്നതിനു പകരം തെരഞ്ഞുപിടിച്ചും ചുറ്റിവളഞ്ഞും ഓടിപ്പിച്ചു കീഴ്പ്പെടുത്തി ഇരകളെ ആക്രമിക്കുക, ഭക്ഷണം അതിവേഗത്തിൽ അകത്താക്കുക തുടങ്ങിയവയാണ് ഇവയെ ശ്വാനവർഗ്ഗത്തോട് അടുപ്പിക്കുന്നത്.
ബലമുള്ള പല്ലുകളും കീഴ്ത്താടിയെല്ലും ആണ് കഴുതപ്പുലികൾക്ക് ഉള്ളത് , എല്ലുകൾ വരെ കടിച്ചു മുറിക്കാൻ പോന്നവയാണ് ഇവ.
മിക്ക കഴുതപ്പുലി വർഗത്തിലും ആൺ കഴുതപ്പുലി ആണ് പെൺ കഴുതപ്പുലികളെ അപേക്ഷിച്ച് വലിപ്പം ഏറിയവ.
മനുഷ്യരുമായി ഉള്ള ബന്ധങ്ങൾ
കഴുതപ്പുലികളുടെ ആക്രന്ദനം മനുഷ്യന്റെ ഉറക്കെയുള്ള പൊട്ടിച്ചിരിക്കു സമാനമാണ്.
ഇറാൻ , ഇന്ത്യ പിന്നെ ടാൻസാനിയ , സെനെഗൽ തുടങ്ങി മിക്ക ആഫ്രിക്കൻ രാജ്യങ്ങളിലും പുരാണങ്ങളിലും ഐതിഹ്യങ്ങളിലും കഴുതപ്പുലികളെക്കുറിച്ചുള്ള കഥകളും സങ്കൽപ്പങ്ങളും പരാമർശങ്ങളും വ്യാപകമായി കാണാം.
കഴുത്തുപിരിയൻകിളി ഇംഗ്ലീഷ് വിലാസം https://ml.wikipedia.org/wiki/Eurasian_wryneck
മരംകൊത്തികളുടെ കുടുംബത്തിലെ ഒരു പക്ഷിയാണ് കഴുത്തുപിരിയൻകിളി Eurasian wryneck .
ഇതിന്റെ ശാസ്ത്രീയനാമം Jynx torquilla എന്നാണ്.
ഇവയ്ക്ക് കഴുത്ത് 180 ഡിഗ്രി തിരിക്കാൻ പറ്റുന്നതു കൊണ്ടാണ് ഈ പേര് കിട്ടിയത്.
ഇവ യൂറോപ്പ് , ഏഷ്യ എന്നിവിടങ്ങളിലെ മിതശീതോഷ്ണ പ്രദേശങ്ങളിൽ പ്രജനനം നടത്തുന്നു.
തുറന്ന പ്രദേശങ്ങളിലും  തോട്ടങ്ങളിലും മരങ്ങൾ ഉള്ളിടത്തും കാണുന്നു.
ഈ പക്ഷിക്ക് 17  സെന്റീമീറ്റർ നീളമുണ്ട് .
കൊക്കുകൾക്ക് നീളം കുറവാണ്.
മുകൾവശത്ത് മങ്ങിയ തവിട്ടുനിറത്തിലുള്ള വരകളും കുത്തുകളും കറുത്തുതടിച്ച വരകളുമുണ്ട്.
വണ്ണം കുറഞ്ഞ് നീളമുള്ള പക്ഷിയാണ് കഴുത്തുപിരിയൻകിളി.
ഇവയുടെ പ്രധാനഭക്ഷണം നിലത്തും പൂതലിച്ച മരങ്ങളിലും കാണുന്ന ഉറുമ്പുകളും മറ്റു പ്രാണികളുമാണ്.
പ്രജനനം മുട്ടകൾ
ഇവ മെയ് മാസത്തിനും ജൂൺ മാസത്തിനും ഇടയ്ക്ക്  വെളുത്ത 7 മുതൽ 10 മുട്ടകളിടും.
കൂട്ടിൽ ശല്യപ്പെടുത്തിയാൽ കഴുത്ത് പാമ്പിനെ പോലെ പിരിച്ച് ചീറ്റുന്ന ശബ്ദമുണ്ടാക്കുന്നു.
മരത്തിന്റെ പൊത്തുകളിലോ ചുവരിന്റെ വിടവുകളിലോ കരയിലോ മാളങ്ങളിലോ കൂട് ഉണ്ടാക്കുന്നു.
മറ്റു പക്ഷികളുടെ മുട്ടയേയും കുഞ്ഞുങ്ങളേയും പുറത്തേക്കിട്ട് അവരുടെ കൂട് സ്വന്തമാക്കുകയും ചെയ്യാറുണ്ട്.
കൂടുണ്ടാക്കുവാൻ  വസ്തുക്കളൊന്നും ഉപയോഗിക്കുന്നില്ല.
7 -10 മുട്ടകളിടും.
മങ്ങിയവെള്ള നിറമുള്ള മുട്ടകൾ, ഭാഗികമായി അതാര്യമാണ്.
പൂവനും പിടയും അടയിരിക്കും.
12 ദിവസം കൊണ്ട് മുട്ടവിരിയുന്നു.
20 ദിവസംകൊണ്ട് കുഞ്ഞുങ്ങൾ പറക്കാറാകുന്നു.
ഈ പക്ഷിയെ 1758ൽ ‘’ stema Naturae ‘’യുടെ 10-മത്തെ പതിപ്പിൽ Carl Linnaeus ആണ് വിവരിച്ചത്.
Jynx torquilla tschusii O. Kleinschmidt,1907 വിവരണം നോർവെയിൽ
വട്ടത്തിലുള്ള വാലിൽ മങ്ങിയ ചാരതവിട്ടുനിറത്തിൽ പട്ടയും തവിട്ട് അടയാളങ്ങളുണ്ട്.
മങ്ങിയ നിറമുള്ള കഴുത്തിലും തൊണ്ടയിലും തവിട്ടുവരകളുണ്ട്.
അടിവശത്ത് മങ്ങിയ വെള്ളനിറത്തിൽ നേരിയ തവിട്ടുവരകളുണ്ട്.
കൊക്കിനു തവിട്ടുനിറം.
കാലുകൾക്ക് മങ്ങിയ തവിട്ടുനിറം.
ഒന്നും നാലും കാൽ വിരലുകൾ പുറകിലേക്കും രണ്ടും നാലും വിരലുകൾ മുമ്പിലേക്കുമാണ്.
കഴുത്തു പിരിച്ച് നോക്കുന്നു.
Eurasian wrynecks use their necks in display
മരത്തിൽ ദ്വാരം ഉണ്ടാക്കിയല്ല, നാവുനീട്ടിയാണ് ഇര പിടിക്കുന്നത്.
സാധാരണ മരത്തിന്റെ ഉയരത്തിലുള്ള കൊമ്പിലാണ് ഇരിക്കുകയെങ്കിലും കുറ്റിക്കാടുകളിലും നിലത്തും ഇവയെ കാണാറുണ്ട്.
നിലത്ത് ചാടിച്ചാടി നടന്നാണ് ഇര പിടിക്കുന്നത്.
അവലംബം Jynx torquilla എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Jynx torquilla എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Oiseaux Images
കഴുത (ചീട്ടുകളി) ഇംഗ്ലീഷ് വിലാസം https://ml.wikipedia.org/wiki/Donkey_(Card_Game)
തെക്കെ ഇന്ത്യയിൽ പ്രചാരത്തിലുള്ള ഒരു ചീട്ടുകളിയാണ് കഴുത അല്ലെങ്കിൽ ആസ് .
കുറഞ്ഞത് രണ്ടും കൂടിയത് 13 ഉം കളിക്കാർക്ക് ഇതിൽ പങ്കെടുക്കാം.
ഒരു പെട്ടിയിലുള്ള 52 കാർഡുകളും ഈ കളിയിൽ ഉപയോഗിക്കുന്നു.
കഴുത കളിയിൽ ചീട്ടിന്റെ മൂല്യം അവരോഹണക്രമത്തിൽ ഇങ്ങനെയാണ്.
എയ്സ്, രാജാവ്, റാണി, ഗുലാൻ, 10, 9, 8, 7, 6, 5, 4, 3, 2.
ചീട്ടുപങ്കിടൽ
52 കാർഡുകളും കശക്കി , ഒരാൾക്ക് ഒരു സമയം ഒരു കാർഡ് എന്ന രീതിയിൽ മൊത്തം തീരുന്നതുവരെ എല്ലാവർക്കുമായി വിതരണം ചെയ്യുന്നു.
കളി സ്പെയ്ഡ് എയ്സ്
സ്പെയ്ഡ് എയ്സ് കയ്യിലുള്ള കളിക്കാരൻ, അതോ വേറെ ഇഷ്ടമുള്ള ചീട്ടോയിട്ട് കളി തുടങ്ങുന്നു.
മൂല്യം കാണുന്ന രീതിയിലാണ് കാർഡ് വയ്ക്കുന്നത്.
മറ്റു കളിക്കാർ അതേ ചിഹ്നത്തിലുള്ള കാർഡുകൾ വയ്ക്കുന്നു.
വെട്ടൽ
ആ ചിഹ്നം കയ്യിലില്ലാത്ത ആൾ മറ്റൊരു ചിഹ്നം വച്ചു കൊണ്ട് വെട്ടുന്നു.
ഏറ്റവും മൂല്യമുള്ള കാർഡ് ഇട്ടയാൾ എല്ലാ കാർഡുകളും വാങ്ങണം.
ആരും വെട്ടിയില്ലെങ്കിൽ ആ വട്ടം പൂർത്തിയായി ചീട്ടു മാറ്റുന്നു.
ചീട്ടുകൾ മുഴുവൻ തീരുന്ന മുറയ്ക്ക് കളിക്കാർ ജയിക്കുന്നു.
ഏറ്റവും അവസാനം ചീട്ട് കൈയിലുള്ള ആൾ പരാജിതനാകുന്നു.
കഴ്സർ ഇംഗ്ലീഷ് വിലാസം https://ml.wikipedia.org/wiki/Cursor_(computers) കഴ്സർ
മൌസിനെയും കീബോഡിനെയും കമ്പ്യൂട്ടറിൽ പ്രതിനിധാനം ചെയ്യാനുപയോഗിക്കുന്ന ചിഹ്നത്തെ കമ്പ്യൂട്ടറിന്റെ കാര്യത്തിൽ കഴ്‌സർ‍ എന്ന് പറയുന്നത്.
കൂടുതൽ കമാന്റ് ഇന്റെർ ഫേസുകളിലും കഴ്സറായി ഉപയോഗിക്കുന്നത് അണ്ടർ സ്കോറോ അല്ലെങ്കിൽ ലംബരേഖയോ അതുമല്ലെങ്കിൽ ഒരുസമചതുരപ്പെട്ടിയോ ആണ്.
അക്ഷരങ്ങൾ എഴുതുന്ന സ്ഥലത്ത് അത് മിന്നുകയോ അനങ്ങാതെ നിൽക്കുകയോ ചെയ്യുന്നു.
കെ.കെ. സുഭാഷ് ഇംഗ്ലീഷ് വിലാസം https://ml.wikipedia.org/wiki/K.
K._Subash
കേരളീയനായ കാർട്ടൂണിസ്റ്റാണ് കെ.കെ. സുഭാഷ്.
2018 - 19 ലെ ലളിത കലാ അക്കാദമിയുടെ സംസ്ഥാന കാർട്ടൂൺ പുരസ്കാരം ലഭിച്ചു.
1973ൽ കോട്ടയത്തുള്ള ചെങ്ങളം സൗത്ത് കരയിലാണ് സുഭാഷിന്റെ ജനനം.
കെ.എസ്.എസ്. സ്കൂൾ ഓഫ് - ആർട്സിൽ ചിത്രകലാ പഠനം പൂർത്തിയാക്കിയ അദ്ദേഹം നിരവധി ആനുകാലികങ്ങളിൽ ഫ്രീലാൻസ് ആയി - ചിത്രങ്ങൾ വരച്ചു.
ഓയിൽ, വാട്ടർ കളർ രചനയിൽ പ്രാവീണ്യം നേടിയിട്ടുള്ള അദ്ദേഹം കഴിഞ്ഞ 17 വർഷമായി കാർട്ടൂണുകൾ, കാരിക്കേച്ചറുകൾ എന്നിവ ചെയ്തു വരുന്നു.
ഇപ്പോൾ കേരളം ശബ്ദം ഗ്രൂപ്പ് പ്രസിദ്ധീ കരണങ്ങളിൽ ജോലി ചെയ്യുന്നു.
2012ൽ കേരള കാർട്ടൂൺ അക്കാദമിയുടെ കെ.എസ്. പിള്ള അവാർഡും 2018ൽ രാംദാസ് വൈദ്യർ സ്റ്റേറ്റ് അവാർഡും നേടിയിട്ടുണ്ട്. 'വിശ്വാസം രക്ഷതി' എന്ന കാർട്ടൂണിനാണ് പുരസ്കാരം ലഭിച്ചത്.
വിശ്വാസം രക്ഷതി'
2018 ഒക്ടോബറിൽ ഹാസ്യ കൈരളി മാസിക കവർചിത്രമായി പ്രസിദ്ധീകരിച്ചതാണ് ഈ കാർട്ടൂൺ.
2018 - 19 ലെ ലളിത കലാ അക്കാദമിയുടെ സംസ്ഥാന കാർട്ടൂൺ പുരസ്കാരം ഈ രചനക്കായിരുന്നു.
പീഡന കേസിൽ പ്രതിചേർക്കപ്പെട്ട ജലന്തർ ബിഷപ്പ് ഫ്രാങ്കോ മുളയ്ക്കലിന്റെ കയ്യിലെ മെത്രാൻ സ്ഥാനീയ ചിഹ്നത്തിൽ അടിവസ്ത്രത്തിന്റെ ചിത്രം ചേർത്തായിരുന്നു കാർട്ടൂൺ വരച്ചത്.
പൂവൻ കോഴിക്ക് ഫ്രാങ്കോയുടെ മുഖമാണുള്ളത്.
കൈയിൽ മെത്രാൻ സ്ഥാനീയ ചിഹ്നവുമുണ്ട്.
കോഴിയുടെ നിൽപ്പ് പൊലിസിന്റെ തൊപ്പിക്ക് മുകളിലാണ്.
തൊപ്പി പിടിക്കുന്നത് പൂഞ്ഞാർ എം.എൽ.എ പി.സി ജോർജ്ജും ഷൊർണ്ണൂർ എം.എൽ.എ പി.കെ ശശിയുമാണ്.
കാർട്ടൂണിസ്റ്റുകളായ പി. സുകുമാർ, പി.വി. കൃഷ്ണൻ, മധു ഓമല്ലൂർ എന്നിവരാണ് ജേതാവിനെ നിശ്ചയിച്ചത്.
പുരസ്കാരങ്ങൾ 2018 - 19 ലെ ലളിത കലാ അക്കാദമിയുടെ സംസ്ഥാന കാർട്ടൂൺ പുരസ്കാരം 2012ൽ കേരള കാർട്ടൂൺ അക്കാദമിയുടെ കെ.എസ്. പിള്ള അവാർഡ് 2018ൽ രാംദാസ് വൈദ്യർ സ്റ്റേറ്റ് അവാർഡ് വിവാദം
കുരിശിന്റെ സ്ഥാനത്ത് ‘ജെട്ടി’ വച്ചുള്ള കൂർട്ടൂൺ ഈ വർഷത്തെ ലളിതകലാ അക്കാദമിയുടെ പുരസ്‌കാരത്തിന് തെരഞ്ഞെടുത്ത നടപടി വിവാദമാവുന്നു.
കെ.കെ സുഭാഷിന്റെ ‘വിശ്വാസം രക്ഷതി’ എന്ന പേരിലുള്ള കാർട്ടൂണിനെതിരെ സാമൂഹിക മാധ്യമങ്ങളിൽ പ്രതിഷേധം ഉയർന്നതിനു  പിന്നാലെ കാർട്ടൂണിനു നൽകിയ പുരസ്‌കാരം പിൻവലിച്ച് സർക്കാർ മാപ്പുപറയണമെന്നാവശ്യപ്പെട്ട് കേരളാ കാത്തലിക് ബിഷപ്‌സ് കോൺസിൽ (കെ.സി.ബി.സി) രംഗത്തുവന്നു.
വിമർശനവുമായി കത്തോലിക്ക സഭ രംഗത്തു വന്നതോടെ കെ കെ സുഭാഷിന് പുരസ്‌കാരം നൽകിയത് പുനഃപരിശോധിക്കാനാണ് സർക്കാർ ലളിതകല അക്കാദമിയോട് ആവശ്യപ്പെട്ടു.
മന്ത്രിക്കും സർക്കാർ തീരുമാനത്തിനുമെതിരേ കേരള കാർട്ടൂൺ അക്കാദമി ഉൾപ്പെടെ രംഗത്തെത്തി.
വിമർശനകലയായ കാർട്ടൂണിന്റെ കൈകെട്ടിയാൽ അതിന്റെ അർഥംതന്നെ നഷ്ടമാകുമെന്ന് അക്കാദമി കുറ്റപ്പെടുത്തി.
അവലംബം ↑ https://www.lalithakala.org/sites/default/files/Press%20Release%201.pdf%5Bപ്രവർത്തിക്കാത്ത+കണ്ണി%5D ↑
കെ.കെ. ഹെബ്ബാർ ഇംഗ്ലീഷ് വിലാസം https://ml.wikipedia.org/wiki/K.
K._Hebbar
പ്രശസ്തനായ ഒരു ഇന്ത്യൻ ചിത്രകാരനായിരുന്നു കട്ടിംഗേരി കൃഷ്ണ ഹെബ്ബാർ എന്ന കെ.കെ ഹെബ്ബാർ ( 1911 – 1996 ).
ജഹാംഗീർ ആർട്ട് ഗാലറി സ്ഥാപിക്കുന്നതിനായി ഹോമി ഭാഭായോടൊപ്പം പ്രവർത്തിച്ചു.
കർണ്ണാടകത്തിലെ ഉഡുപ്പിയിൽ കലാഭിമുഖ്യമുള്ള ഒരു കുടുംബത്തിലാണ്  ഇദ്ദേഹം ജനിച്ചത്.
മുംബൈയിലെ ജെ.ജെ സ്കൂൾ ഓഫ് ആർട്ടിൽ നിന്നും അദ്ദേഹം 1940-1945 കാലത്ത് ചിത്രകലാപഠനം പൂർത്തിയാക്കുകയുണ്ടായി.
പിന്നീട് പാരീസിലെ ജുലിയൻ അക്കാഡമിയിലും പരിശീലനം തുടർന്നു.
ഭാരതീയമായ രേഖാലാവണ്യവും, കാവ്യാത്മകമായലാളിത്യവും ഇഴചേർന്ന ശൈലിയും,അത്യന്തം ഭാവാത്മകതയുമായിരുന്നു അദ്ദേഹത്തിന്റെ രചനകളുടെ സവിശേഷത പ്രധാന സൃഷ്ടികൾ ബർത്ത് ഓഫ് പോയട്രി.
ഫെസ്റ്റിവൽ ഇൻ എ സ്ലം ഫ്ലഡ് വിക്ടിംസ് ഡ്രോട്ട്
എന്നിവയാണ് ബഹുമതികൾ പദ്മഭൂഷൺ പദ്മശ്രീ.
(1961) ലളിതകലാ അക്കാഡമി അവാർഡ് സോവിയറ്റ് ലാൻഡ് നെഹ്രു അവാർഡ് സ്മരണ
ഹെബ്ബാറിന്റെ സ്മരണയ്ക്കായി കലാ സംഘടനയായ 'ആർട്ട് മന്ത്ര'യും കർണാടക ചിത്രകലാ പരിഷത്തും ചേർന്ന് ഹെബ്ബാർ ഫെസ്റ്റിവൽ സംഘടിപ്പിക്കുന്നുണ്ട്.
ആർട്ട് മന്ത്ര ഹെബ്ബാർ സ്‌കോളർഷിപ്പും നൽകുന്നുണ്ട്.
അവലംബം പുറം കണ്ണികൾ K K Hebbar's Profile,Interview and Collection of Artworks Artist K.K. Hebbar
കെ.കെ.എൻ. പരിയാരം
കേരളത്തിൽ നിന്നുള്ള മുൻ കേരള നിയമസഭാംഗമാണ് കെ.കെ.എൻ. പരിയാരം .
1987 ൽ തളിപ്പറമ്പ് നിയോജകമണ്ഡലത്തെ പ്രതിനിധീകരിച്ചിരുന്നത് കെ.കെ.എൻ. പരിയാരം ആയിരുന്നു.
1920-ൽ കൃഷ്ണൻ നമ്പ്യാരുടെ മകനായി ചെമ്പിലോട് പഞ്ചായത്തിലെ കോയ്യോട്ട് ജനിച്ചു.
നരിക്കോട് സ്‌കൂളിൽ 1938 ൽ അധ്യാപകനായി ചേർന്നു.
സ്‌കൂൾ നിന്ന സ്ഥലത്തിന്റെ ജന്മിക്കെതിരെ കൃഷിക്കാരെ സംഘടിപ്പിച്ചുകൊണ്ടാണ് സജീവരാഷ്ട്രീയ പ്രവർത്തനരംഗത്തെക്കു കടന്നു വരുന്നത് .
കോൺഗ്രസുകാരനായിട്ടാണു രാഷ്ട്രീയ രംഗത്തേക്കു പ്രവേശിക്കുന്നത് .
പിന്നീട് കമ്യൂണിസ്റ്റ് പാർട്ടിയിൽ ചേർന്നു .
1940 ൽ കമ്യൂണിസ്റ്റ് പാർടി അംഗമായ പരിയാരം മോറാഴ സംഭവത്തെ തുടർന്ന് ഒളിവിൽ പോയി.
1940 നവംബറിൽ അറസ്റ്റിലായ കെ.കെ.എന്നിനെ പൊലീസ് മർദിച്ചു.
ജയിലിലും പുറത്തും മർദനത്തിനിരയായതിനെ തുടർന്ന് അസുഖം ബാധിച്ച അദ്ദേഹത്തെ ജയിലിൽ നിന്ന് വിട്ടു .
1948ൽ ഒളിവിലായി.
അക്കൊല്ലം കയ്യൂർ ദിനത്തോടനുബന്ധിച്ചുള്ള പ്രകടനത്തിൽ പങ്കെടുത്ത് പൊതുയോഗത്തിൽ പ്രസംഗിക്കുമ്പോൾ പൊലീസ് അറസ്റ്റ് ചെയ്തു.
ആറുമാസം ജയിലിൽ കിടന്നു.
പുറത്തുവന്നതിന് ശേഷം 1950 വരെ ഒളിവിലായിരുന്നു.
1965ൽ ചൈനാ ചാരനെന്ന് ആരോപിച്ചും 1975 ൽ അടിയന്തരാവസ്ഥയിലും തടവിലാക്കി .
1987 ൽ നിയമസഭാംഗമായി.
നിയമസഭാസാമാജികനായിരിക്കെ 1989 മാർച്ച് 13 നു അന്തരിച്ചു .
സി.പി.ഐ.എം കണ്ണൂർ ജില്ലാ കമ്മറ്റി അംഗം, കർഷകസംഘം അംഗം, പരിയാരം പഞ്ചായത്ത് പ്രസിഡണ്ട്, കാൻഫെഡ്, റെയ്ഡ്കോ തുടങ്ങിയ സംഘങ്ങളുടെ തലവൻ തുടങ്ങിയ നിലകളിലും പ്രവർത്തിച്ചിട്ടുണ്ട്.
കെ.കെ.ടി.എം. ഗവൺമെന്റ് കോളേജ്,പുല്ലൂറ്റ് പ്രമാണം:കെ.
കെ.ടി.എം. ഗവൺമെന്റ്കോളേജ്,പുല്ലൂറ്റ്.jpg കെ.കെ.ടി.എം. ഗവൺമെന്റ് കോളേജ്,പുല്ലൂറ്റ്
തൃശ്ശൂർ ജില്ലയിലെ കൊടുങ്ങല്ലൂർ നഗരസഭാ പ്രദേശമായ പുല്ലൂറ്റ് സ്ഥിതി ചെയ്യുന്ന ഗവൺമെന്റ് കോളേജാണ് കുഞ്ഞിക്കുട്ടൻ തമ്പുരാൻ മെമ്മോറിയൽ ഗവൺമെന്റ് കോളേജ് .
കോളേജിൽ നിലവിലുള്ള വിഷയങ്ങൾ താഴെ കൊടുക്കുന്നു.
ബി. എസ്. സി. അപ്ലെഡ് ഫിസിക്സ് ബി. എസ്. സി. ബോട്ടണി ബി. എസ്. സി. കെമിസ്ട്രി ബി. എസ്. സി. മാത്തമാറ്റിക്ക്സ് ബി. എസ്. സി. സുവോളജി ബി. എ. മലയാളം ബി. എ. ഹിസ്റ്ററി എം. എ. മലയാളം എം. എസ്. സി. മാത്തമാറ്റിക്ക്സ് എം. എ. ഹിസ്റ്ററി B. A Travel and tourism management.
കെ.കെ.എൻ കുറുപ്പ് ഇംഗ്ലീഷ് വിലാസം https://ml.wikipedia.org/wiki/K.
കോഴിക്കോട് സർവ്വകലാശാലയുടെ മുൻ വൈസ് ചാൻസലറും മഅ്ദിൻ അക്കാദമി ഡയറക്ടർ ജനറലുമായ പ്രമുഖനായ ഒരു ചരിത്രപണ്ഡിതനും ഗവേഷകനുമാണ് ഡോ. കെ.കെ.എൻ. കുറുപ്പ് (K. K. N. Kurup) .
(ജനനം 1939).
വടകരക്കടുത്തുള്ള ചോമ്പാൽ സ്വദേശിയാണ്.
മലബാർ ചരിത്രമാണ് അദ്ദേഹത്തിന്റെ ഇഷ്ടവിഷയം.
ഡൽഹി സർവ്വകലാശാലയിൽ നിന്നും ബി. എ. കഴിഞ്ഞ അദ്ദേഹം എം എയും പി.എച്ച്.ഡിയും കോഴിക്കോട് സർവ്വകലാശാലയിലാണ് ചെയ്തത്.
1998 ജൂൺ മുതൽ 2002 ജൂൺ വരെ കോഴിക്കോട് സർവ്വകലാശാലയുടെ വൈസ് ചാൻസലർ ആയിരുന്നു .
പുരസ്കാരങ്ങൾ ടി.കെ. രാമകൃഷ്ണൻ അവാർഡ്‌ അന്നഹ്ദ എക്‌സലൻസ് അവാർഡ്‌ കൃതികൾ
ഇംഗ്ലീഷിലും മലയാളത്തിൽമായി നിരവധി ഗ്രന്ധങ്ങൾ രചിച്ചിട്ടുള്ള ഇദ്ദേഹത്തിന്റെതായി ധാരാളം ഗവേഷണപ്രബന്ധങ്ങളുമുണ്ട്.
നവാബ് ടിപ്പുസുൽത്താൻ കയ്യൂർ സമരം കേരളത്തിലെ കാർഷിക കലാപങ്ങൾ പഴശ്ശി സമരരേഖകൾ (editor) അവലംബം ↑ ↑ ↑ ↑ ↑ ↑ ↑ https://secure.mathrubhumi.com/books/essays/bookdetails/185/navab-tippusulthan-oru-patanam ↑ https://secure.mathrubhumi.com/books/history/bookdetails/720/keralathile-karshika-kalapangal ↑
കെ.കെ. ഹരിദാസ്
മലയാളസിനിമയിൽ പ്രശസ്തമായ വധു ഡോക്ടറാണ് , കിണ്ണം കട്ട കള്ളൻ ഉൾപ്പെടെയുള്ള ഇരുപതിലധികം ചിത്രങ്ങളുടെ സംവിധായകനാണ് കെ.കെ. ഹരിദാസ് .
പത്തനംതിട്ട മൈലപ്രയാണ് കെ.കെ.ഹരിദാസിന്റെ ജനനം.
അച്ഛൻ കു‍ഞ്ഞുകുഞ്ഞ് സ്വർണ്ണപ്പണിക്കാരനായിരുന്നു.
അമ്മ സരോജിനി.
സഹോദരീ ഭർത്താവും സംഗീതസംവിധായകനുമായ കണ്ണൂർ രാജനാണ് ഹരിദാസിനെ സിനിമയിലേക്ക് കൈപിടിച്ചുയർത്തിയത്.
ദിലീപ് ആദ്യമായി നായകനായി അഭിനയിച്ചത് ഹരിദാസിന്റെ ‘കാക്കയ്‌ക്കും പൂച്ചയ്‌ക്കും കല്യാണം’ എന്ന ചിത്രത്തിലായിരുന്നു.
ജയറാം നായകനായ 'വധു ഡോക്റ്ററാണ്' ആണ് ആദ്യ ചിത്രം ഭാര്യ അനിത.
ഹരിത സൂര്യദാസ് എന്നിവർ മക്കൾ ലാലിനെ നായകനാക്കി ഒരു പടം എടുക്കുന്നതിന്റെ ഒരുക്കത്തിനിടയിൽ 2018 ആഗസ്റ്റ് 26നു എറണാകുളത്ത് വച്ച അന്തരിച്ചു.
സിനിമാപ്രവർത്തനം
ചലച്ചിത്ര സംവിധാന രംഗത്ത് സജീവമായത്1994 മുതലാണ് .
1982ൽ  'ഭാര്യ ഒരു മന്ത്രി' എന്ന ചിത്രത്തിൽ രാജു മഹേന്ദ്രയുടെ സംവിധാനസഹായിയായി.
പിന്നീട് ബി. കെ. പൊറ്റക്കാട്, ടി. എസ്. മോഹൻ, തമ്പി കണ്ണന്താനം, വിജി തമ്പി, രാജസേനൻ എന്നിവരുടെ സഹായിയായി.
അസോസിയേറ്റ് ഡയറക്റ്ററായി 18 വർഷത്തോളം  പ്രവർത്തിച്ചു.
പ്രശസ്ത സംവിധായകരുടെ 48-ഓളം ചിത്രങ്ങളിലാണ് അസോസിയേറ്റ് ആയി ജോലി ചെയ്തത്
വിചിത്രമായ പേരുകൾ അദ്ദേഹത്തിന്റെ ചിത്രങ്ങളൂടെ ഒരു പ്രത്യേകത ആണ്.
അദ്ദേഹത്തിന്റെ മിക്കവാറും ചിത്രങ്ങൾക്കും എറണാകുളം ആണ് ലൊക്കേഷൻ.
ചലച്ചിത്രം വർഷം വധു ഡോക്റ്ററാണ് 1994 കൊക്കരക്കോ 1995 കാ കാക്കക്കും പൂച്ചക്കും കല്യാണം 1995 കിണ്ണം കട്ട കള്ളൻ 1996 കല്യാണപിറ്റേന്ന് 1997 ഇക്കരെയാണെന്റെ മാനസം 1997 പഞ്ചപാണ്ഡവർ 1999 ഒന്നാംവട്ടം കണ്ടപ്പോൾ 1999 ഈ മഴ തേന്മഴ 2000 സെമീന്ദാർ 2003 സി. ഐ മഹാദേവൻ 5 അടി 4 ഇഞ്ച് 2004 മാറാത്ത നാട് 2004 വെക്കേഷൻ 2005 മാണിക്യൻ 2005 ഇന്ദ്രജിത്ത് 2007 മാജിക് ലാമ്പ് 2008 ഗോപാലപുരം 2008 ജോസേട്ടന്റെ ഹീറോ 2012 3 വിക്കറ്റിനു 365 റൺസ് 2015 References External links ഇന്റർനെറ്റ് മൂവി ഡാറ്റാബേസിൽ നിന്ന് കെ.കെ. ഹരിദാസ്
കെ.കെ. ശൈലജ ഇംഗ്ലീഷ് വിലാസം https://ml.wikipedia.org/wiki/K.
_Shailaja
കേരളത്തിലെ അറിയപ്പെടുന്ന രാഷ്ട്രീയ പ്രവർത്തകയും സിപിഐ(എം) കേന്ദ്ര കമ്മിറ്റിയംഗവുമാണ് കെ.കെ. ഷൈലജ ( ഇംഗ്ലീഷ് : K. K. Shailaja ).
രണ്ടു തവണ നിയമസഭാ സാമാജികയായിരുന്നു.
2016 മുതൽ 2021 വരെ പതിനാലാം നിയമസഭയിലെ കേരളത്തിന്റെ ആരോഗ്യ സാമൂഹികക്ഷേമവകുപ്പ് മന്ത്രിയായിരുന്നു ഷൈലജ.
2016ൽ അധികാരത്തിൽ വന്ന മന്ത്രിസഭയിലെ രണ്ട് വനിതാ മന്ത്രിമാരിലൊരാൾ.
ഇരിട്ടി സ്വദേശിയും മട്ടന്നൂർ നിയോജകമണ്ഡലത്തെ പ്രതിനിധീകരിക്കുകയും ചെയ്യുന്നു.
കോവിഡ് പ്രതിരോധപ്രവർത്തനങ്ങളിലെ നേതൃത്വമികവ് ലോകശ്രദ്ധ പിടിച്ചുപറ്റി.
കേരളനിയമസഭാ തിരഞ്ഞെടുപ്പിന്റെ ചരിത്രത്തിലെ എറ്റവും ഉയർന്ന ഭൂരിപക്ഷത്തിനാണ് (60963 വോട്ട്) അവർ 2021-ൽ മട്ടന്നൂർ മണ്ഡലത്തിൽനിന്ന് വിജയിച്ചത്.
ഇരിട്ടിക്കടുത്ത് മാടത്തി സ്വദേശി.
1956 നവംബർ 20ന് കെ. കുണ്ടന്റെയും കെ.കെ.ശാന്തയുടെയും മകളായി കണ്ണൂർ ജില്ലയിലെ മാടത്തിലാണ് കെ.കെ.ശൈലജ ജനിച്ചത്.
മട്ടന്നൂർ കോളേജിൽ നിന്ന് ബിരുദവും വിശ്വേശരയ്യ കോളേജിൽ നിന്ന് 1980 ൽ ബിഎഡ് വിദ്യാഭ്യാസവും നേടി.
തുടർന്ന് ശിവപുരം ഹൈസ്‌കൂളിൽ ശാസ്ത്രാദ്ധ്യാപികയായി സേവനം അനുഷ്ഠിച്ചു.
ഭർത്താവ് കെ. ഭാസ്കരനും അദ്ധ്യാപകനായിരുന്നു.
ശോഭിത്ത് (എൻജിനീയർ, ഗൾഫ്), ലസിത്ത് (എൻജിനീയർ, കിയാൽ).
മഹിളാ അസോസിയേഷന്റെ സ്ത്രീശബ്ദം മാസികയുടെ പത്രാധിപസ്ഥാനവും വഹിച്ചിട്ടുണ്ട്
ജനാധിപത്യ മഹിളാ അസോസിയേഷൻ സംസ്ഥാന സെക്രട്ടറിയും സി.പി.ഐ. (എം) സംസ്ഥാനകമ്മറ്റി അംഗവുമാണ് കെ.കെ. ഷൈലജ.
ഡി.വൈ.എഫ്.ഐ. സംസ്ഥാന കമ്മിറ്റി അംഗവുമായിരുന്നു.
മഹിളാ അസോസിയേഷൻ ജില്ലാ സെക്രട്ടറിയായും പ്രവർത്തിച്ചു.
ഏഴ് വർഷത്തെ സർവീസ് ബാക്കി നിൽക്കെ മുഴുവൻസമയ രാഷ്ട്രീയ പ്രവർത്തനത്തിനായി 2004ൽ സ്വയം വിരമിച്ചു.
മട്ടന്നൂർ പഴശ്ശിരാജ കോളേജിൽ വിദ്യാർത്ഥിയായിരിക്കെ എസ്.എഫ്.ഐയിലൂടെ രാഷ്ട്രീയത്തിലെത്തിയ ശൈലജ പിന്നീട് ഡി.വൈ.എഫ്.ഐ സംസ്ഥാന കമ്മിറ്റി അംഗമായി.
ജനാധിപത്യ മഹിളാ അസോസിയേഷൻ ജില്ലാ സെക്രട്ടറി, സംസ്ഥാന സെക്രട്ടറി, അഖിലേന്ത്യ സെക്രട്ടറി എന്നീ സ്ഥാനങ്ങളിൽ പ്രവർത്തിച്ച ശൈലജ മഹിളാ അസോസിയേഷന്റെ സ്ത്രീശബ്ദം മാസികയുടെ പത്രാധിപസ്ഥാനവും വഹിച്ചിട്ടുണ്ട്.
പഴയ കൂത്തുപറമ്പ് മണ്ഡലത്തിൽ നിന്നും 1996ലും പേരാവൂർ മണ്ഡലത്തിൽ നിന്നും 2006ലും നിയമസഭാംഗമായി.
മണ്ഡലം പുനർനിർണയത്തിനുശേഷം നിലവിൽവന്ന പേരാവൂർ മണ്ഡലത്തിൽനിന്ന് 2011ൽ പരാജയപ്പെട്ടു.
കേരള നിയമസഭയിൽ 1996ൽ കൂത്തുപറമ്പിനേയും 2006ൽ പേരാവൂരിനേയും പ്രതിനിധീകരിച്ചു.
2016ൽ കണ്ണൂർ ജില്ലയിലെ കൂത്തുപറമ്പ് മണ്ഡലത്തിൽ 67,013 വോട്ട് നേടി 12,291 വോട്ടിന്റെ ഭൂരിപക്ഷത്തോടെയാണ് കെ.കെ. ഷൈലജ വിജയിച്ചത് പിണറായി മന്ത്രിസഭയിൽ ആരോഗ്യം, സാമൂഹിക ക്ഷേമം എന്നീ വകുപ്പുകൾ കൈകാര്യം ചെയ്യുന്ന മന്ത്രിയായി.
നിപ്പ വൈറസ് പ്രതിരോധ പ്രവർത്തനത്തിന്റെ പേരിൽ അന്തർദേശീയ ശ്രദ്ധ നേടി.
2019 ൽ ഇറങ്ങിയ ആഷിക്ക് അബു സംവിധാനം ചെയ്ത വൈറസ് എന്ന ചിത്രത്തിൽ രേവതി കെ. കെ. ശൈലജ ആയി വേഷമിട്ടു.
കൊറോണ മഹാമാരി സമയത്തെ നേതൃത്വം
കേരളത്തിലെ കോവിഡ്-19 മഹാമാരി കൈകാര്യം ചെയ്യുന്നതിൽ കെ.കെ. ഷൈലജ ടീച്ചറുടെ നേതൃത്വത്തിന് അന്താരാഷ്ട്ര ശ്രദ്ധ ലഭിച്ചു.
2020 ജൂൺ 23 ന്‌ ഐക്യരാഷ്ട്രസഭ അവരെ ആദരിച്ചു.
കൊറോണ വൈറസ് പൊട്ടിപ്പുറപ്പെടുന്നതിനെതിരെയുള്ള കേരളത്തിന്റെ പോരാട്ടത്തിൽ യുഎൻ പൊതുസേവന ദിനത്തിൽ സ്പീക്കറായി ടീച്ചറെ ക്ഷണിച്ചു.
"കൊറോണ വൈറസ് കൊലയാളി", "റോക്ക് സ്റ്റാർ ആരോഗ്യമന്ത്രി" എന്നാണ് ഗാർഡിയൻ ടീച്ചറെ വിശേഷിപ്പിച്ചത്.
ഏഷ്യൻ വനിതാ കൊറോണ പോരാളികൾക്കായി ജംഗ് യുൻ-ക്യോങ് (ദക്ഷിണ കൊറിയ), സൺ ചുൻലാൻ (ചൈന), ചെൻ വെയ് (ചൈന), ലി ലഞ്ചുവാൻ (ചൈന), ഐ ഫെൻ (ചൈന), സി ലിങ്ക (ചൈന) എന്നിവരോടൊപ്പം ബിബിസി ന്യൂസിൽ ഇടംപിടിച്ചു.
കൊറോണ വാരിയർഷിപ്പിനായി വോഗ് മാസികയും ടീച്ചറെ തിരഞ്ഞെടുത്തു.
ബ്രിട്ടനിലെ പ്രോസ്‌പെക്ട് മാഗസിൻ 2020ലെ ലോകത്തെ മികച്ച ചിന്തകരുടെ ഗണത്തിൽ കെ.കെ. ഷൈലജയെ തിരഞ്ഞെടുത്തു.
ന്യൂസീലൻഡ് പ്രധാനമന്ത്രി ജസീന്താ അർഡേനെ പിന്തള്ളിയാണ് കോവിഡ് കാലത്ത് ചിന്തകളെ പ്രായോഗികതലത്തിൽ എത്തിച്ച മികച്ച 50 പേരിൽ നിന്ന് കെ. കെ. ശൈലജ ഒന്നാം സ്ഥാനത്തെത്തിയത്.
ആരോഗ്യരംഗത്തെ സംഭാവനകൾ പരിഗണിച്ച് 2021-ലെ സെന്റ്രൽ യൂറോപ്യൻ യൂണിവേഴ്സിറ്റിയുടെ 'ഓപ്പൺ സൊസൈറ്റി പ്രൈസ്' എന്ന ബഹുമതിയും ഷൈലജ ടീച്ചർ നേടി.
ഈ പുരസ്ക്കാരം നേടുന്ന ഇന്ത്യയിൽ നിന്നുള്ള ആദ്യത്തെ വ്യക്തിയാണ് കെ.കെ. ഷൈലജ.
തിരഞ്ഞെടുപ്പുകൾ തെരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016
2024 കൂത്തുപറമ്പ് നിയമസഭാമണ്ഡലം വടകര ലോക്സഭ മണ്ഡലം കെ.കെ. ശൈലജ ഷാഫി പറമ്പിൽ സി.പി.ഐ.എം. , എൽ.ഡി.എഫ്.
കോൺഗ്രസ്‌
യു ഡി എഫ് കെ.പി. മോഹനൻ കെ കെ ശൈലജ സോഷ്യലിസ്റ്റ് ജനത (ഡെമോക്രാറ്റിക്) , യു.ഡി.എഫ്.
സി പി എം
എൽ ഡി എഫ് അവലംബം K. K. Shailaja എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓഗസ്റ്റ് 6 ഇംഗ്ലീഷ് വിലാസം https://ml.wikipedia.org/wiki/August_6
ഗ്രിഗോറിയൻ കലണ്ടർ പ്രകാരം ഓഗസ്റ്റ് 6 വർഷത്തിലെ 218-ാം (അധിവർഷത്തിൽ 219-ാം) ദിനമാണ്.
ചരിത്രസംഭവങ്ങൾ 1538 - ഗോൺസാലോ ജിമെനെസ് ഡെ ക്വിസ്റ്റാഡ എന്ന സ്പാനിഷ് പട്ടാളക്കാരൻ കൊളംബിയ എന്ന യൂറോപ്യൻ ഭൂവിഭാഗം കണ്ടുപിടിച്ചു.
1806 - റോമാ ചക്രവർത്തി ഫ്രാൻസിസ് രണ്ടാമൻ റോമാസാമ്രാജ്യത്തിന് അന്ത്യം കുറിച്ചു.
1825 - ബൊളീവിയ സ്പെയിനിൽ നിന്നും സ്വതന്ത്രമായി.
1945 - രണ്ടാം ലോകമഹായുദ്ധം : ജപ്പാനിലെ ഹിരോഷിമയിൽ അമേരിക്ക അണുബോംബിട്ടു .
70,000 പേർ തൽക്ഷണം മരണമടഞ്ഞു.
1962 - ജമൈക്ക ബ്രിട്ടീഷുകാരിൽനിന്നും സ്വാതന്ത്ര്യം നേടി.
1991 - ടിം ബർണേയ്സ് ലീ വേൾഡ് വൈഡ് വെബ് എന്ന ആശയം അവതരിപ്പിച്ചു.
ഇത് ഇന്റർനെറ്റിലെ ഒരു സേവനമായി ലഭ്യമാകാൻ തുടങ്ങി.
2008 - മൌറീഷ്യൻ പ്രസിഡന്റ് സിദി മുഹമ്മദ് ഓൾഡ് ചെക്ക് അബ്ദല്ലാഹി ഒരുകൂട്ടം ജനറൽമാരാൽ നിഷ്കാസിതനായി ജന്മദിനങ്ങൾ 1881 - പെൻസിലിന്റെ ഉപജ്ഞാതാവായ അലക്സാണ്ടർ ഫ്ലെമിങ് 1943 - ഇൻറർനെറ്റിൻറെ പ്രവർത്തനത്തിൽ നിർണായക സ്റ്റാൻഡേർഡുകൾ രൂപപ്പെടുത്തുന്നതിൽ പ്രധാന പങ്ക് വഹിച്ച ജോൺ പോസ്റ്റൽ 1970 - പ്രശസ്ത ഇംഗ്ലീഷ് ചലച്ചിത്ര സംവിധായകനും തിരക്കഥാകൃത്തുമായ മനോജ് നൈറ്റ് ശ്യാമളൻ ചരമവാർഷികങ്ങൾ 1982 - മലയാളസാഹിത്യകാരനായ എസ്.കെ. പൊറ്റക്കാട് 1997 - സ്വാതന്ത്ര്യസമരസേനാനിയും കമ്മ്യൂണിസ്റ്റ് നേതാവുമായ കെ.പി.ആർ. ഗോപാലൻ 2009 - മലയാള നാടക ചലച്ചിത്ര നടനായ മുരളി
2019 സുഷമ സ്വരാജ് (വിദേശകാര്യ മന്ത്രി) മറ്റു പ്രത്യേകതകൾ
ഓഗസ്റ്റ് 7 ഇംഗ്ലീഷ് വിലാസം https://ml.wikipedia.org/wiki/August_7
ഗ്രിഗോറിയൻ കലണ്ടർ പ്രകാരം ഓഗസ്റ്റ് 7 വർഷത്തിലെ 219-ാം (അധിവർഷത്തിൽ 220-ാം) ദിനമാണ്.
ചരിത്രസംഭവങ്ങൾ 1789 - അമേരിക്കയിൽ യുദ്ധവകുപ്പ് രൂപവത്കരിച്ചു.
1960 - ഐവറി കോസ്റ്റ് സ്വതന്ത്രരാജ്യമായി.
1998 - ടാൻസാനിയയിലെ ദാർ എസ് സലാം , കെനിയയിലെ നെയ്റോബി എന്നിവിടങ്ങളിലെ അമേരിക്കൻ എംബസികൾക്കു നേരെ ബോംബാക്രമണം.
സംഭവത്തിൽ 224 പേർ മരിക്കുകയും, 4500-ലധികം പേർക്ക് പരിക്കേൽക്കുകയും ചെയ്തു.
ജന്മദിനങ്ങൾ 1876 - ലോകപ്രശസ്ത ഡച്ച് ചാരയും നർത്തകിയുമായ മാതാഹരി 1925 - പ്രശസ്ത കൃഷി ശാസ്ത്രജ്ഞനായ എം.എസ്. സ്വാമിനാഥൻ ചരമവാർഷികങ്ങൾ 1834 - പഞ്ച് കാർഡിന്റെ ഉപജ്ഞാതാവായ ജോസഫ് മേരി ജാക്വാർഡ് 1941 - ഇന്ത്യൻ സാഹിത്യകാരനായിരുന്ന രബീന്ദ്രനാഥ് ടാഗോർ 1942 - മഹാകവി കുട്ടമത്ത് മറ്റു പ്രത്യേകതകൾ ഇന്ത്യയിൽ ദേശീയ കൈത്തറി ദിനം .
നെയ്ത്തുകാരുടെയും കൈത്തറി ഉൽപന്നങ്ങളുടെയും പ്രാധാന്യം ഓർമ്മപ്പെടുത്തുവാനായി 2015 മുതൽ എല്ലാ വർഷവും ആചരിക്കുന്നു.
ഓഗസ്റ്റ് 27 ഇംഗ്ലീഷ് വിലാസം https://ml.wikipedia.org/wiki/August_27
ഗ്രിഗോറിയൻ കലണ്ടർ പ്രകാരം ഓഗസ്റ്റ്‌ 27 വർഷത്തിലെ 239 (അധിവർഷത്തിൽ 240)-ാം ദിനമാണ് ചരിത്രസംഭവങ്ങൾ 1859 - ലോകത്തെ ആദ്യ എണ്ണക്കിണറായ പെൻസിൽവാനിയയിലെ റ്റിറ്റുസ്‌വില്ലെയിൽ പെട്രോളിയം കണ്ടെത്തി.
1962 - മാരിനർ 2 ശുക്രനിലേക്ക് വിക്ഷേപിക്കുന്നു 1991 - മൊൾഡോവ സോവിയറ്റ് യൂണിയനിൽനിന്ന് സ്വാതന്ത്ര്യം പ്രഖ്യാപിക്കുന്നു 2003 - ഏതാണ്ട് 60,000 വർഷങ്ങൾക്കുശേഷം ചൊവ്വ ഭൂമിയോട് ഏറ്റവും അടുത്ത്, അതായത് ഉദ്ദേശം 3,646,416 മൈൽ (55,758,006 കി. മീ.) അകലെ എത്തുന്നു ജനനം 1770 - ജർമ്മൻ തത്ത്വചിന്തകനായ ജിയോർഗ് വില്യം ഫ്രെഡറിക് ഹെഗൽ 1908 - ഓസ്ട്രേലിയൻ ക്രിക്കറ്റ് കളിക്കാരനായ ഡൊണാൾഡ് ബ്രാഡ്മാൻ 1977 - പോർച്ചുഗീസ് കാൽപ്പന്തുകളിക്കാരൻ (ഫുട്ബോളർ) ഡെക്കോ മരണം 1976 - പ്രമുഖ ബോളിവുഡ് പിന്നണിഗായകനായ മുകേഷ് മറ്റു പ്രത്യേകതകൾ മൊൾഡോവ - സ്വാതന്ത്ര്യദിനം ( സോവിയറ്റ് യൂണിയനിൽ നിന്ന്, 1991).
ഓഗസ്റ്റ് 30 ഇംഗ്ലീഷ് വിലാസം https://ml.wikipedia.org/wiki/August_30
ഗ്രിഗോറിയൻ കലണ്ടർ പ്രകാരം ഓഗസ്റ്റ്‌ 30 വർഷത്തിലെ 243 (അധിവർഷത്തിൽ 244)-ാം ദിനമാണ്.
ചരിത്രസംഭവങ്ങൾ 1574 - ഗുരു രാം ദാസ് നാലാമത്തെ സിഖ് ഗുരുവായി 1836 - സഹോദരന്മാരായ അഗസ്റ്റസ് ചാപ്പ്മാൻ അല്ലെനും ജോൺ കിർബി അല്ലെനും ബഫല്ലോ ബേയോയുടെ തീരപ്രദേശങ്ങളിൽ ഹ്യൂസ്റ്റൻ സ്ഥാപിച്ചു.
1945 - ജപ്പാനിൽ നിന്നു് ബ്രിട്ടീഷ് സൈന്യത്തിന്റെ സഹായത്തോടെ ഹോങ്കോങ്ങിന് മോചനം.
1957 - തിരുവിതാംകൂർ സർവകലാശാല കേരള സർവകലാശാലയായി നിലവിൽവന്നു ജന്മദിനങ്ങൾ ചരമവാർഷികങ്ങൾ മറ്റു പ്രത്യേകതകൾ കാണാതായവർക്കുവേണ്ടിയുള്ള ദിനം
ഓഗസ്റ്റ് 31 ഇംഗ്ലീഷ് വിലാസം https://ml.wikipedia.org/wiki/August_31
ഗ്രിഗോറിയൻ കലണ്ടർ പ്രകാരം ഓഗസ്റ്റ്‌ 31 വർഷത്തിലെ 243 (അധിവർഷത്തിൽ 244)-ാം ദിനമാണ് ചരിത്രസംഭവങ്ങൾ 1056 - ബൈസൻ്റൈൻ ചക്രവർത്തിനി തിയോഡോറ രാജ്യാവകാശികളില്ലാതെ മരിക്കുന്നു.
മാസിഡോണിയൻ രാജവംശത്തിൻ്റെ അന്ത്യം.
1569 - ജഹാംഗീർ , മുഗൾ ചക്രവർത്തി (മ. 1627) ജനനം 12 - ഗായിയൂസ് കാലിഗുള റോമൻ ചക്രവർത്തി (മ. 41) മരണം ചലച്ചിത്ര സംഗീത സംവിധായകൻ ബി.എ. ചിദംബരനാഥ് അന്തരിച്ചു(2007) മറ്റു പ്രത്യേകതകൾ കിർഗിസ്ഥാൻ - സ്വാതന്ത്ര്യദിനം ( സോവ്യറ്റ് യൂണിയനിൽനിന്ന് , 1991).
ട്രിനിഡാഡും ടൊബാഗോയും - സ്വാതന്ത്ര്യദിനം ( ബ്രിട്ടീഷ് സാമ്രാജ്യത്തിൽനിന്ന് , 1962).
ഓഗസ്റ്റ് 5 ഇംഗ്ലീഷ് വിലാസം https://ml.wikipedia.org/wiki/August_5
ഗ്രിഗോറിയൻ കലണ്ടർ പ്രകാരം ഓഗസ്റ്റ് 5 വർഷത്തിലെ 217-ാം (അധിവർഷത്തിൽ 218-ാം) ദിനമാണ്.
ചരിത്രസംഭവങ്ങൾ 1583 - വടക്കേ അമേരിക്കയിലെ ആദ്യ ഇംഗ്ലീഷ് കോളനി ഹംഫ്രി ഗിൽബർട്ട് സ്ഥാപിച്ചു.
ന്യൂ ഫൗണ്ട് ലാന്റിലെ ഈ സ്ഥലം ഇന്ന് സെന്റ് ജോൺസ് എന്നറിയപ്പെടുന്നു.
1914 - ഒഹായോയിലെ ക്ലീവ്‌ലാന്റിൽ ആദ്യത്തെ വൈദ്യുത ഗതാഗതവിളക്ക് സ്ഥാപിച്ചു.
1940 - രണ്ടാം ലോകമഹായുദ്ധം : ലാത്വിയ സോവിയറ്റ് യൂണിയന്റെ ഭാഗമായി.
1949 - ഇക്വഡോറീലുണ്ടായ ഭൂകമ്പത്തിൽ അമ്പതു പട്ടണങ്ങൾ തകരുകയും 6000-ത്തിലധികം ആളുകൾ മരിക്കുകയും ചെയ്തു.
1960 - അക്കാലത്ത് അപ്പർ വോൾട്ട എന്നറിയപ്പെട്ടിരുന്ന ബുർക്കിന ഫാസ ഫ്രാൻസിൽ നിന്നും സ്വതന്ത്രമായി.
1962 - നെൽസൺ മണ്ടേല ജയിലിലടക്കപ്പെട്ടു.
ഈ ജയിൽ വാസം 1990 വരെ തുടർന്നു.
1963 - അമേരിക്ക , ബ്രിട്ടൺ , സോവിയറ്റ് യൂണിയൻ എന്നീ രാജ്യങ്ങൾ അണുവായുധപരീക്ഷണങ്ങൾ നിർത്തിവക്കുന്നതിനുള്ള ഒരു കരാറിൽ ഒപ്പു വച്ചു.
ജന്മദിനങ്ങൾ 1923 - സിംഗപ്പൂരിന്റെ മൂന്നാമത്തെ പ്രസിഡണ്ടായിരുന്ന സി.എൻ. ദേവൻ നായർ 1930 - ചന്ദ്രനിൽ ആദ്യമായി കാലുകുത്തിയ അമേരിക്കൻ ബഹിരാകാശസഞ്ചാരി നീൽ ആംസ്ട്രോങ് ചരമവാർഷികങ്ങൾ മറ്റു പ്രത്യേകതകൾ
ഓഗസ്റ്റ് 28 ഇംഗ്ലീഷ് വിലാസം https://ml.wikipedia.org/wiki/August_28
ഗ്രിഗോറിയൻ കലണ്ടർ പ്രകാരം ഓഗസ്റ്റ്‌ 28 വർഷത്തിലെ 240 (അധിവർഷത്തിൽ 241)-ാം ദിനമാണ് ചരിത്രസംഭവങ്ങൾ 1907 - ജെയിംസ് ഇ.
കെയിസി പ്രശസ്ത കൊറിയർ കമ്പനിയായ UPS സിയാറ്റിലിൽ സ്ഥാപിക്കുന്നു 1916 - ജർമനി റുമേനിയയുടെമേൽ യുദ്ധം പ്രഖ്യാപിക്കുന്നു 1916 - ഇറ്റലി ജർമനിയോട് യുദ്ധം പ്രഖ്യാപിക്കുന്നു 1953 - നിപ്പോൺ റ്റിവി അതിന്റെ ആദ്യ ടെലിവിഷൻ പരിപാടി, ആദ്യ ടെലിവിഷൻ പരസ്യമുൾപ്പെടെ സം‌പ്രേഷണം ചെയ്യുന്നു 1993 - ചൈനയിലെ ചിങ്ഹായിയിൽ അണക്കെട്ട് തകർന്ന് 223 പേർ മരിക്കുന്നു ജനനം 1863 അയ്യൻ‌കാളി (28 ഓഗസ്റ്റ്  - 18 ജൂൺ 1941).
മരണം മറ്റു പ്രത്യേകതകൾ ഹോങ്കോങ് : വിമോചനദിനം (1945)
ഓഗസ്റ്റ് 3 ഇംഗ്ലീഷ് വിലാസം https://ml.wikipedia.org/wiki/August_3
ഗ്രിഗോറിയൻ കലണ്ടർ പ്രകാരം ഓഗസ്റ്റ്‌ 3 വർഷത്തിലെ 215 (അധിവർഷത്തിൽ 216)-ാം ദിനമാണ് ചരിത്രസംഭവങ്ങൾ 1492 - ക്രിസ്റ്റഫർ കൊളംബസ് സ്പെയിനിലെ Palos de la Frontera യിൽനിന്ന് യാത്ര തിരിക്കുന്നു.
1914 - ഒന്നാം ലോകമഹായുദ്ധം : ജർമനി ഫ്രാൻസിനോട് യുദ്ധം പ്രഖ്യാപിക്കുന്നു.
1934 - അഡോൾഫ് ഹിറ്റ്ലർ പ്രസിഡന്റ്, ചാൻസലർ എന്നീ സ്ഥാനങ്ങൾ ഫ്യൂ:റർ എന്ന ഒറ്റ സ്ഥാനത്തിൽ ലയിപ്പിച്ചുകൊണ്ട് ജർമനിയുടെ പരമാധികാരിയായി സ്ഥാനമേൽക്കുന്നു.